open-index/open-wikipedia-markdown huggingface dataset:
டைபீனைல்வளையபுரோப்பீனோன்

**டைபீனைல்வளையபுரோப்பீனோன்** *(Diphenylcyclopropenone)*  என்பது திட்டுத் திட்டான தலை வழுக்கைக்கும், முழுமையான தலைவழுக்கை மற்றும் முகத்தில் முடி இழப்புக்கும் குறிப்பிட்ட இடத்தில் மட்டும் மேற்பூச்சாக நிர்வகிக்கப்படும் ஒரு பரிசோதனை மருந்தாகும். இதை டைபீனைல்சைக்ளோபுரோப்பீனோன், டைபீன்சைபுரோன் என்ற பெயர்களாலும் அழைப்பர். இதனுடைய மூலக்கூற்று வாய்ப்பாடு C15H10O ஆகும்.

டைபீனைல்வளையபுரோப்பீனோனைப்  பயன்படுத்தி வழங்கப்படும் மேற்பூச்சு நோயெதிர்ப்பு சிகிச்சையானது அடங்கா மருக்களை மறுசீரமைக்கவும் ஒரு சிறந்த சிகிச்சை முறையாக இருக்கிறது . இதை  அமெரிக்க உணவு மற்றும் மருந்து நிர்வாகமோ அல்லது  ஐரோப்பிய மருந்துகள் நிறுவனமோ அங்கீகரிக்கவில்லை  . 

## செயலின் வழிமுறை

டைபீனைல்சைக்ளோபுரோப்பீனோன் நோயெதிர்ப்புத் துலங்கலைத் தூண்டுகிறது என்றும் முடி உதிர்தலை ஏற்படுத்தும் தன்னியக்க உயிரணுக்களின் செயல்பாட்டை எதிர்க்கும் என்றும் கருதப்படுகிறது. இவ்வாறு எதிர்க்காவிட்டால் முடி உதிர்தல் ஏற்படும். . டைபீனைல்சைக்ளோபுரோப்பீனோன் சிகிச்சையின் பிரதிபலிப்பாக உடல் பல்வேறு பாதைகளின் வழியாக வீக்கத்தை உண்டாக்கும் திசுக்களின் பாதுகாப்புச் செயல்முறை முயற்சி குறைபாட்டைச் சந்திக்க நேரிடும் என்பது ஒரு கருதுகோளாகும். சிகிச்சையின் விளைவாக மயிர்க்கால்களில் தன்னியக்க உயிரணுக்களின் செயல்பாடு குறைக்கப்படுகிறது. இந்த தன்னியக்க அழற்சி எதிர்வினை உடலின் மயிர்க்கால்களை அழிக்கும் . 

## ஆய்வுகள்

திட்டுத் திட்டாக தலையில் வழுக்கை கொண்ட 41 நோயாளிகளுக்கு சிகிச்சை அளிக்கப்பட்டு ஆய்வு மேற்கொள்ளப்பட்ட்து. 6 மாதங்களின் முடிவில் 40% வழுக்கையில் குறிப்பிடத்தக்க முடி வளர்ச்சியைக் காணமுடிந்தது. 12 மாத பின்தொடர்தல் காலத்திற்குப் பிறகு இவற்றில் மூன்றில் இரண்டு பங்கு இவ்வளர்ச்சி நீடித்தது.

மருக்கள் சிகிச்சைக்காக 2002 ஆம் ஆண்டு மேற்கொள்ளப்பட்ட ஆய்வு ஒன்றில் 135 நோயாளிகளில் 87.7%  நோயாளிகள் மருக்கள் முழுவதுமாக அகற்றப்பட்டன என பதில் அளித்தார்கள். பாதகமான விளைவுகள் ஏற்பட்டதாக புகார் அளித்தவர்களில் மரு இருந்த இடத்தில் அரிப்பு இருந்ததாக 15.6% நோயாளிகளும், கொப்புளங்கள் தோன்றியதாக 7.1% நோயாளிகளும் மற்றும்  தோலழற்சி எதிர்வினைகள் (சொறி சிரங்கு) தொடர்பான அரிப்பு இருந்த்தாக 14.2% நோயாளிகளும் பதிலளித்ததாக ஆய்வு முடிவுகள் தெரிவித்தன. பெரும்பாலான நோயாளிகள் சிகிச்சையை நன்றாக பொறுத்துக்கொண்டனர். ஒரு நோயாளிக்கு மட்டும் சிறு தொற்று உருவாகியது. 6 மாத காலப்பகுதியில் நோயாளிகளுக்கு சராசரியாக 5 முறை சிகிச்சைகள் இருந்தன. .

## வேதிப் பண்புகள்

கார்போனைல் குழுவின் வலுவான துருவமுனைவாக்கம் டைபீனைல்சைக்ளோபுரோப்பீனோனின்  வேதியியல் பண்புகளில் ஆதிக்கம் செலுத்துகிறது. இது வளையபுரோப்பீன் வளையத்தில் அரோமாட்டிக் நிலைத்தன்மையின் மீது ஓரளவு நேர்குறி மின்சுமையையும், ஆக்சிசனின் மீது ஒரு பகுதி எதிர்குறி மின்சுமையையும் அளிக்கிறது. மேலும், பீனைல் குழுக்கள் ஒத்ததிர்வு மூலம் வளையத்தில் பகுதி நேர்குறி மின்சுமையை உறுதிப்படுத்துகின்றன.
 
ஆக்சாலில் குளோரைடுடன் டைபீனைல்சைக்ளோபுரோப்பீனோன் வினையில் ஈடுபட்டு 1,1-டைகுளோரோ-2,3-டைபீனைல்சைக்ளோபுரோப்பீன் சேர்மத்தைக் கொடுக்கிறது. இது கார்பாக்சிலிக் அமிலங்களை செயலூக்கம் செய்யும் ஒரு வினையாக்கியாகும்:
:. 
## மேலும் காண்க
*வளையபுரோப்பீனோன்
## மேற்கோள்கள்

பகுப்பு:பீனைல் சேர்மங்கள்
பகுப்பு:கீட்டோன்கள்
பகுப்பு:வளைய புரோப்பீன்கள்
நிக்கோலாய் தெமியானோவ்

**நிக்கோலாய் யாகோவ்லெவிச் தெமியானோவ்** (*Nikolay Yakovlevich Demyanov*; ; , திவேர் – மார்ச் 19, 1938, மாஸ்கோ),   உருசியாவைச் சேர்ந்த ஒரு கரிம வேதியியலாளர் ஆவார். தெம்யானோவ் என்ற பெயராலும் இவர் அறியப்படுகிறார். உருசிய அறிவியல் கல்விக்கழகத்தில் தெமியானோவ் ஒர் உறுப்பினராக இருந்தார். தெம்யானோவ் மறுசீரமைப்பு வினை என்ற கரிம வேதியியல் வினைக்காகவும் வேறு சில கண்டுபிடிப்புகளுக்காகவும் இவர் நன்கு அறியப்படுகிறார்.

1930 ஆம் ஆண்டு இவருக்கு லெனின் பரிசு வழங்கப்பட்டது.

## மேற்கோள்கள்

## வெளி இணைப்புகள்
*Academician Nikolay Yakovlevich Demyanov - உருசிய மொழியில்

பகுப்பு:1861 பிறப்புகள்
பகுப்பு:1938 இறப்புகள்
பகுப்பு:உருசிய வேதியியலாளர்கள்
பகுப்பு:சோவியத் வேதியியலாளர்கள்
பகுப்பு:உருசியக் கண்டுபிடிப்பாளர்கள்
பகுப்பு:லெனின் பரிசு பெற்றவர்கள்
பாசானைட்டு

**பாசானைட்டு** *(Bassanite)* என்பது CaSO4•H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கால்சியம் சல்பேட்டு கனிமம் என்று இது விவரிக்கப்படுகிறது. ஒரு CaSO4 அலகுக்கு அரை மூலக்கூறு தண்ணீர் என்ற இயைபு காணப்படுவதால் இதை கால்சியம் சல்பேட்டு எமியைதரேட்டு என்ற பெயராலும் அழைக்கிறார்கள். 
   
1910 ஆம் பாசானைட்டு கனிமம் முதன்முதலாக இத்தாலி நாட்டின் தென் பகுதியிலுள்ள விசுவியசு மலையில் கணடறியப்பட்டது.  இந்நாட்டைச் சேர்ந்த 1853-1916 காலப்பகுதியில் வாழ்ந்த தொல்லுயிரியல் அறிஞர் பிரான்சிசுகோ பாசானியின் நினைவாக கனிமத்திற்கு பாசானைட்டு எனப் பெயரிடப்பட்டது.  

விசுவியசு மலையில் இது இலியுசைட், டெப்ரைட்டு, எரிமலைவாய் நீராவித் துளை படிவுகளுக்குள் கிப்சம் கனிமத்தின் மாறுபாடு வகை கனிமமாகக் காணப்பட்டது. இது கலிபோர்னியா மற்றும் ஆத்திரேலியாவில் உலர்ந்த ஏரி படுகைகளில் காணப்படுகிறது. குகைகளில் கிப்சத்துடன் உள்ளடுக்கில் ஒன்றிணைக்கப்பட்டும் கிடைக்கிறது.

பன்னாட்டு கனிமவியல் சங்கம் பாசானைட்டு கனிமத்தை Bss  என்ற குறியீட்டால் அடையாளப்படுத்துகிறது. 

## மேற்கோள்கள்

பகுப்பு:சல்பேட்டுக் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:இத்தாலியின் புவியியல்
கேத்தரின் பிகலோ

**கேத்தரின் ஆன் பிகலோ ()** (; பிறப்பு நவம்பர் 27, 1951) ஒரு ஐக்கிய அமெரிக்க திரைப்படத் தயாரிப்பாளர், இயக்குநர் மற்றும் எழுத்தாளர் ஆவார். *[[பாயின்ட் பிரேக்]]* (1991), *[[த ஹர்ட் லாக்கர்]]* (2008) ஆகிய திரைப்படங்களை இயக்கியுள்ளார்.

*த ஹர்ட் லாக்கர்* திரைப்படத்திற்காக சிறந்த இயக்குனருக்கான ஆசுக்கர் விருதினை வென்றார். 2020 ஆண்டு வரை இவ்விருதினை வென்ற முதல் மற்றும் ஒரே பெண் இயக்குநர் இவரே.
இவர் இயக்குநர் ஜேம்ஸ் கேமரன்-ஐ 1989 ஆம் ஆண்டு திருமணம் செய்தார். இவர்கள் 1991 இல் விவாகரத்து ஆனர்.

## திரைப்படங்கள்

## மேற்கோள்கள்

## வெளியிணைப்புகள்

* 
* சூன் 2009 Interview with The A.V. Club
* Q&A with Kathryn Bigelow in Men's Journal
* 
* Literature on Kathryn Bigelow
* Davidson, Amy, "The Oscar for Torture?", blog, *The New Yorker*, சனவரி 2013. "The problems people have with *Zero Dark Thirty* are about directorial choices, and it is more than reasonable that Kathryn Bigelow be judged on them."
* Denby, David,"Bigelow's Fact and Fiction", review, *The New Yorker*, திசம்பர் 2012.
* G. Roger Denson, "Zero Dark Thirty Account of Torture Verified by Media Record of Legislators and CIA Officials", commentary, criticism, "Huffington Post",  திசம்பர் 31, 2012.
* G. Roger Denson, "Women Looking at Men Loving: Eve Sussman, Kathryn Bigelow and the Women Writers of Mad Men", cultural criticism, "Huffington Post", மார்ச்சு 8, 2013.
* Brockes, Emma, "Kathryn Bigelow: under fire", *The Guardian* (London), சனவரி 11, 2013. "[S]ome say her new thriller, *Zero Dark Thirty* ... endorses torture".
* The films of Kathryn Bigelow, *Hell Is For Hyphenates*, திசம்பர் 31, 2013
*Jérôme d'Estais, Kathryn Bigelow, passage de frontières, Editions Rouge profond, 2020, ISBN-13 : 979-1097309312

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:சிறந்த இயக்குனருக்கான அகாடெமி விருதை வென்றவர்கள்
விநாயகர் கோயில், காணிப்பாக்கம்

**காணிப்பாக்கம் விநாயகர் கோவில்** (*Vinayaka Temple*) அல்லது **வரசித்தி விநாயகர் கோவில்** (**Vinayaka Temple** or **Sri Varasidhi Vinayaka Swamy Temple**) என்பது இந்தியாவின் ஆந்திரப் பிரதேச மாநிலத்தின் சித்தூர் மாவட்டத்தில் காணிப்பாக்கம் எனும் ஊரில் உள்ளது. இக்கோயில் சித்தூர் நகரத்திலிருந்து 11 கிலோ மீட்டர் தொலைவிலும், திருப்பதியிலிருந்து 68 கிலோ மீட்டர் தொலைவிலும் அமைந்துள்ளது. இக்கோயில் திராவிடக் கட்டிடக்கலை அமைப்பில் கட்டப்பட்டது.

## வரலாறு
இந்த விநாயகர் கோயில் முதலாம் குலோத்துங்கச் சோழனால் நிறுவப்பட்டது. பின்னர் 1336-இல் விஜயநகரப் பேரரசால் இக்கோயில் விரிவாக்கப்பட்டது.

## கோயில் நிர்வாகம்
ஆந்திரப் பிரதேச மாநில அறநிலையத் துறையின் கீழ் உள்ள இக்கோயிலை 15 உறுப்பினர்கள் கொண்ட அமைப்பு நிர்வகித்து வருகிறது.

## திருவிழாக்கள்
* விநாயகர் சதுர்த்தி .

## மேற்கோள்கள்

## வெளி இணைப்புகள்

* கோயிலின் இணையதளம்

பகுப்பு:சித்தூர் மாவட்டத்திலுள்ள கோயில்கள்
பகுப்பு:ஆந்திரப் பிரதேச இந்துக் கோயில்கள்
பகுப்பு:ஆந்திராவிலுள்ள பிள்ளையார் கோயில்கள்
நாரை (வரிசை)

**நாரை வரிசை** அல்லது **குருயிபார்மஸ்** (Gruiformes) என்பது ஏராளமான வாழும் மற்றும் அற்றுவிட்ட பறவை குடும்பங்களை உள்ளடக்கிய ஒரு வரிசையாகும். இந்த வரிசையில் உள்ள உயிரினங்கள் உலகின் பல்வேறு பகுதிகளில் வாழ்கின்றன. குருயிபார்ம் என்ற சொல்லுக்கு "நாரை-போன்ற" என்று பொருள். 

பாரம்பரியமாக, வேறு எந்த வரிசைக்கும் தொடர்பில்லாத நீர்நிலைகளுக்கு அருகில் இரைதேடும் பறவைகள் மற்றும் நிலவாழ் பறவைகளின் குடும்பங்கள் ஒன்றாக குருயிபார்மஸ் வரிசையின் கீழ் வகைப்படுத்தப்பட்டுள்ளன. இவற்றில் 14 பெரிய நாரைகள், சுமார் 145 இன சிறிய காணான்கோழிகள், மேலும் 1 முதல் 3 உயிரினங்களைக் கொண்டுள்ள பல்வேறுபட்ட குடும்பங்கள் வகைப்படுத்தப்பட்டுள்ளன.  இந்த வரிசையில் உள்ள மற்ற பறவைகள் இதில் வகைப்படுத்தப்பட்டுள்ளதன் காரணமானது, அவற்றை எங்காவது ஓர் இடத்தில் வகைப்படுத்த வேண்டும் என்பதேயாகும். இதன் காரணமாக விரிவுபடுத்தப்பட்ட குருயிபார்மஸ் வரிசை உயிரினங்கள் தங்களுக்கென்று ஒரு தனித்துவமான கிளைப்பாட்டியலை கொண்டிருக்கவில்லை. 

## உசாத்துணை

*
*
*
*

## வெளி இணைப்புகள்
* Tree of Life: Gruiformes 

பகுப்பு:பறவை வரிசைகள்
பகுப்பு:நாரை வரிசை
தி மெயில்

***தி மெயில்***, (***The Mail***) ***தி மெட்ராஸ் மெயில்*** (***The Madras Mail***) என்று 1928ஆம் ஆண்டு வரை அழைக்கப்பட்ட, அப்போதைய சென்னை மாகாணத்தில் 1868ஆம் ஆண்டு முதல்  1981ஆம் ஆண்டு வரை வெளிவந்த செய்தித்தாளாகும். 

## மாலை செய்தித்தாள்
இது இந்தியாவில் தமிழ்நாட்டில் தற்போதைய சென்னையிலிருந்து வெளியான முதல் மாலை செய்தித்தாளாகும்.

## வரலாறு
*தி மெட்ராஸ் மெயில்* சார்லஸ் லாசன் மற்றும் ஹென்றி கார்னிஸ் என்ற இரு பத்திரிக்கையாளர்களால் 14 டிசம்பர் 1868இல் தொடங்கப்பட்டது.  இவ்விதழை ஆரம்பிப்பதற்கு முன்னர் இவர்கள்  இருவரும் *[[தி மெட்ராஸ் டைம்ஸ்]]* இதழில் ஆசிரியர்களாகப் பணி புரிந்துவந்தனர். அவ்விதழின் உரிமையாளர்களான காண்ட்ஸ் மற்றும் சன்ஸ் நிறுவனத்தாருடன் ஏற்பட்ட கருத்துவேறுபாடு காரணமாக அங்கிருந்து பணி விலகினர். பின்னர் *தி மெட்ராஸ் டைம்ஸ்* மற்றும் *[[தி இந்து]]* செய்தித்தாள்களுக்குப் போட்டியாக *தி மெட்ராஸ் மெயில்* உருவெடுத்தது.

1921இல் இவ்விதழானது ஐரோப்பிய வணிகரான ஜோன் ஓக்ஷோட் ராபின்சன் என்பவரால் வாங்கப்பட்டு, அவருடைய வணிகக்குழுமத்தோடு இணைக்கப்பட்டது. 1945இல் இந்திய பெரும் வணிகரான எஸ். அனந்தராமகிருஷ்ணன்  என்பவரால் வாங்கப்பட்டு, 1981இல் அவராலும் அவருடைய குடும்பத்தாராலும் நிர்வகிக்கப்பட்டு வந்தது.

## சான்றுகள்

## வெளி இணைப்புகள்
* 
* 
*Chennai in Focus
*உ.வே. சாமிநாதையரும் இதழியல் துறையும், கீற்று
*சிந்தனைச்சிற்பி சிங்காரவேலர் வாழ்வும் சிந்தனையும், கே.முருகேசன், சி.எஸ்.சுப்பிரமணியம்
*அமால்கமேஷன்ஸ் ஓர் அற்புதம், தினமலர், 1 ஆகஸ்டு 2014

பகுப்பு:இந்திய ஆங்கிலப் பத்திரிகைகள்
பகுப்பு:சென்னையின் வரலாறு
பூததங்கெட்டு

thumb|300x300px| பழைய பூத்தன்கெட்டு அணைப் பாதை
thumb|300x300px| பூததங்கெட்டு அணை
thumb|300x300px| புல்வெளிகளிலிருந்து பரந்த பார்வை
thumb|300x300px| அணையில் இருந்து பெரியாறு ஆற்றின் காட்சி
**பூததங்கெட்டு** என்பது இந்தியாவின், கேரள மாநிலத்தில் உள்ள எர்ணாகுளம் மாவட்டத்தில் உள்ள ஒரு அணை மற்றும் சுற்றுலா தலமாகும். இது பிண்டிமானா கிராமத்திற்கு அருகே அமைந்துள்ளது. இது கோதமங்கலம் நகரிலிருந்து சுமார் 10 கி.மீ.. தொலைவிலும், கொச்சியிலிருந்து 50 கி.மீ.. தொலைவில் உள்ளது. பூததங்கெட்டு நீர்த்தேக்கத்துக்கு (தட்டேகாடு நீர்த்தேக்கம்) துணையாக நவீன சேம நீர்த்தேக்கம் கூடுதலாக கட்டபட்டுள்ளது.

## காணத்தக்க இடங்கள்

### பூததங்கெட்டு
பெரியாறு ஆற்றின் இருபுறமும் ஒழுங்கற்ற பெரிய கற்கள் வைக்கப்பட்டு அணை அமைக்கப்பட்டது போன்று காட்சியளிக்கிறது. இதனால் இது மனித ஆற்றலுக்கு மேற்பட்டதாக அமைந்த இயற்கை அணை போல தோற்றமளிக்கிறது. பூததங்கெட்டு என்ற பெயருக்கு பூதக் கோட்டை என்று பொருள். சென்ற தலைமுறையினர் இதை பூதம் கட்டியதாகக் கருதினர்.

மேலும் இங்கே அமைந்துள்ளவை:

# பூததங்கெட்டு நீர்தேக்கம் 
# சலீம் அலி பறவைகள் காப்பகம் (தட்டெக்காடு பறவைகள் சரணாலயம்)
# இடமலயாறு நீர்த்தேக்கம் இந்த இடத்திலிருந்து சுமார் 12 கி.மீ. தொலைவில் உள்ளது

## தொன்மக்கதை
அணையின் பெயருக்குப் பின்னால் உள்ள காரணம் என்னவென்றால், அரக்கர்கள் (பூதங்கள்) திரிக்காரியூர் கோயிலை மூழ்கடிக்கத் திட்டமிட்டனர். இதற்காக பெரியாறு ஆற்றில் ஒரு அணையை உருவாக்கி விடிவதற்குள் அந்தப் பகுதியை வெள்ளத்தால் மூழ்கடிக்க திட்டமிட்டனர். சர்வ வல்லமையுள்ள சிவன் ஒரு தந்திரத்தைப் பயன்படுத்தி, அவர்களின் திட்டத்தைத் தடுக்க முனைந்தார். அவர்கள் அணையைக் கட்டிக்கொண்டிருந்தபோது பொழுது விடிய உள்ளதற்கு அடையாளமாக சேவல் கூவும் சத்தத்தை போலியாக உருவாக்கினார். வெளிச்சத்துக்கு பயந்து பூதங்கள் அந்த இடத்தை விட்டு ஓடிவிட்டன. அவற்றின் முயற்சிக்கு ஒரு தெளிவான சான்று என, பூதங்கள் ஆற்றங்கரையில் ஓடியதாகக் கருதப்பட்ட கற்பாறைகளில் உள்ள கால்தடங்கள் பழைய இங்கு உள்ளதாக இப்பகுதியினர் தெரிவிக்கின்றனர். பெரியாறு ஆறு இந்த பாறைகள் உள்ள குறுகிய இடத்தின் வழியாக பாய்கிறது.

## யதார்த்தம்
இந்த கரடுமுரடான பாறைகள் உள்ளதற்கு காரணம் இரண்டு பெரிய வெள்ளங்கள் எனப்படுகின்றது. ஒன்று 4 ஆம் நூற்றாண்டிலும் மற்றொன்று 1341 ஆம் ஆண்டிலும் ஏற்பட்ட வெள்ளமாகும். இந்த வெள்ளங்கள் கொச்சி துறைமுகம் உருவாக காரணமாயிற்று. வெள்ளத்தின் போது ஏற்பட்ட பாரிய நிலச்சரிவுகளால் பிரம்மாண்டமான பாறைகள் மலையிலிருந்து கீழே உருண்டு விழுந்து பழைய பூதத்தங்கெட்டில் சிக்கியுள்ளன என்று நம்பப்படுகிறது.

## போக்குவரத்து
இங்கிருந்து ஆலுவாவில் (கொச்சி) தொடருந்து நிலையம் சுமார் 43 கி.மீ.ட்டரும், கொச்சி பன்னாட்டு வானூர்தி நிலையம் சுமார் 26 கி.மீ.ட்டர் தொலைவிலும் உள்ளது.

## மேற்கோள்கள்

பகுப்பு:Coordinates on Wikidata
பகுப்பு:எர்ணாகுளம் மாவட்டத்திலுள்ள சுற்றுலாத் தலங்கள்
பகுப்பு:எர்ணாகுளம் மாவட்டத்திலுள்ள அணைகள்
எல். வைத்தியநாதன்

**லட்சுமிநாராயண வைத்தியநாதன் ( Lakshminarayana Vaidyanathan)** (பிறப்பு: 1942 ஏப்ரல் 9 - இறப்பு: 2007 மே 17) இவர் ஒரு புகழ்பெற்ற இசைக்கலைஞரும், இசை இயக்குநரும் மற்றும் இசையமைப்பாளரும், கர்நாடக இசை பாரம்பரியத்தில் பயிற்சி பெற்றவருமாவார். வைத்தியநாதன் சென்னையில் வை. லட்சுமிநாராயணா மற்றும் சீதாலட்சுமி ஆகிய இருவருக்கும் பிறந்தார். திறமையான வயலின் கலைஞர்களான எல். சங்கர் மற்றும் எல். சுப்பிரமணியம் ஆகியோரின் அண்ணன் ஆவார்  மால்குடி நாட்கள் என்ற பிரபல தொலைக்காட்சித் தொடரின் இசையை இவர் உருவாக்கினார். இந்த மூன்று சகோதரர்களும் தங்கள் தந்தையிடமிருந்து இசை பயிற்சி பெற்றனர்.

## தொழில்
திரைப்பட இசையமைப்பாளர் ஜி.கே.வெங்கடேசின் உதவி இசை இயக்குநராக தனது வாழ்க்கையைத் தொடங்கிய வைத்தியநாதன், தமிழ், கன்னடம் உள்ளிட்ட மொழிகளில் 170க்கும் மேற்பட்ட படங்களுக்கு இசையமைத்துள்ளார். இவரது குறிப்பிடத்தக்க படைப்புகளில் தமிழில் பேசும் படம், சந்தியா ராகம், ஏழாவது மனிதன், தசரதன் மற்றும்  மறுபக்கம் மற்றும் கன்னடத்தில் *அபரிச்சிதா*, *குபி மாத்து ஐயலா*, *ஒண்டு முத்தினா கதே* ஆகியவை அடங்கும். நாட்டின் மிகச் சிறந்த இசை அமைப்பாளர்களில் ஒருவரான இவர், ஒலிக் கலவையில் இன்றைய தொழில்நுட்ப முன்னேற்றங்கள் வருவதற்கு முன்பாகவே, அரிய மற்றும் அறியப்படாத கருவிகளைப் பயன்படுத்துவதற்கும், மாண்டலின், புல்லாங்குழல் மற்றும் வயலின் ஆகியவற்றிலிருந்து ஒலிகளை நுட்பமாக பல்வேறு நாட்டு தாளக் கருவிகளுடன் கலப்பதற்கும் அறியப்பட்டார்.  இசையமைப்பாளர் சி. அஸ்வத்துடன் இணைந்து , அஸ்வத்-வைத்தி என்ற பெயரில் பல கன்னடத் திரைப்படங்களுக்கு இசையமைத்தார். இவரது ஒரு கவர்ச்சியான மற்றும் நீடித்த அமைப்பு, சங்கர் நாக் இயக்கத்தில் வெளியான மால்குடி நாட்களின் (தொலைக்காட்சித் தொடர்) தொடக்க மற்றும் நிறைவு இசையான 'தானா நா நானா' என்பதாகும்

2003 ஆம் ஆண்டில், திரைப்படத்தில் இவரது சிறப்பான பங்களித்ததற்காக தமிழ்நாடு அரசு கலைமாமணி விருது வழங்கியது.

## மேற்கோள்கள்

பகுப்பு:1942 பிறப்புகள்
பகுப்பு:கன்னடத் திரைப்பட இசையமைப்பாளர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தமிழ்நாட்டு இசைக்கலைஞர்கள்
பகுப்பு:2007 இறப்புகள்
பகுப்பு:கலைமாமணி விருது பெற்றவர்கள்
லடாக் தன்னாட்சி மலை வளர்ச்சிக் குழு, கார்கில்

**லடாக் தன்னாட்சி மலை வளர்ச்சிக் குழு, [[கார்கில்]]** (**Ladakh Autonomous Hill Development Council, Kargil**) (**LAHDC Kargil**), இந்தியாவின் தன்னாட்சி நிர்வாகப் பகுதிகளில் ஒன்றாகும். லடாக் ஒன்றியப் பகுதியில் அமைந்த கார்கில் மாவட்ட மலை வளர்ச்சிப் பணிகளை தன்னாட்சியுடன் நிர்வகிப்பதற்கு இந்த வளர்ச்சிக் குழு 2003-இல் நிறுவப்பட்டது. இதன் தலமையிடம் கார்கில் நகரம் ஆகும்.

இம்மலை மாவட்ட தன்னாட்சி நிர்வாகக் குழுவிற்கான பொதுத் தேர்தல் ஆகஸ்டு 2018-இல் நடைபெற்றது. இத்தேர்தலில் 79.65% வாக்குகள் பதிவானது.தேர்தலில் வென்ற இடங்களில் வென்ற தேசிய மாநாட்டுக் கட்சி மற்றும் இந்திய தேசிய காங்கிரசு கூட்டணியின் தேசிய மாநாட்டு கட்சியின் உறுப்பினர் மாவட்டத் தலைமை நிர்வாகக் கவுன்சிலராக பெரோஸ் அகமது கான் தேர்ந்தெடுக்கப்பட்டார்.

## வரலாறு
லடாக் பிரதேச மக்களின் நீண்ட கோரிக்கையை நிறைவேற்றுவதற்கு, லடாக் தன்னாட்சி மலை வளர்ச்சிக் கவுன்சில் சட்டம், 1995-இன் படி,  2003-இல் கார்கில் மாவட்ட வளர்ச்சிக்கு  லடாக் தன்னாட்சி மலை வளர்ச்சிக் குழு, கார்கில்  அமைக்கப்பட்டது.

## அதிகாரங்கள்
தன்னாட்சி மலைக் குழுக்கள் மாவட்டத்தின் கிராம ஊராட்சிகளுடன் நேரடியாகத் தொடர்பு கொண்டு, பொருளாதார வளர்ச்சி, கல்வி, நிலப் பயன்பாடு, வரி விதிப்பு,  உள்ளாட்சி மற்றும் ஊராட்சி ஆளுகைத் திறன் மேம்பாடு விரித்து கொள்கை முடிவு எடுத்தல், ஊராட்சி ஒன்றியங்களின் செயல்பாடுகளை ஆய்வு செய்தல் முக்கியப் பணியாகும்.லடாக் ஒன்றியப் பகுதியின் துணை-நிலை ஆளுநர், இப்பகுதியில் சட்டம் & ஒழுங்கு, நீதிமன்றம், கல்லூரி & பல்கலைகழகங்கள், தொலைதொடர்பு வசதிகளை நிர்வகிப்பார்.

## தன்னாட்சிக் குழு
தன்னாட்சி குழு 30 கவுன்சிலர்கள் கொண்ட அமைப்பாகும். இதில் 26 கவுன்சிலர்கள் தேர்தல் முறையில் நேரடியாகத் தேர்ந்தெடுக்கப்படுவர். 4 நியமன உறுப்பினர்கள் 
லடாக் துணைநிலை ஆளுநரால் நியமிக்கப்படுவர். தன்னாட்சி அமைப்பின் நிர்வாகக் குழுவில் தலைமை நிர்வாக கவுன்சிலர் மற்றும் 4 பிற நிர்வாகக் க்வுன்சிலர்கள் இருப்பர்.
## இதனையும் காண்க
* லடாக் தன்னாட்சி மலை வளர்ச்சிக் குழு, லே
* இந்தியாவின் தன்னாட்சி நிர்வாகப் பகுதிகள்

## மேற்கோள்கள்

## வெளி இணைப்புகள்
* லடாக் தன்னாட்சி மலை வளர்ச்சிக் குழு, கார்கில் - இணையதளம்

பகுப்பு:லடாக்
பகுப்பு:கார்கில் மாவட்டம்
பகுப்பு:இந்தியாவின் தன்னாட்சி மலை வளர்ச்சிக் குழுக்கள்
பாவகீதம்

**பாவகீதம் ( Bhavageeth)** (அதாவது 'உணர்ச்சி கவிதை') என்பது இந்தியாவில் கவிதை மற்றும் மெல்லிசையின் ஒரு வடிவமாகும். இந்த வகையறையில் பாடப்பட்ட பெரும்பாலான கவிதைகள் காதல், இயற்கை மற்றும் தத்துவம் போன்றவற்றுடன் தொடர்புடையவை, மேலும் கஜல்கள் ஒரு விசித்திரமான மீட்டருடன் பிணைக்கப்பட்டிருந்தாலும், கசல்களிடமிருந்து பாவகீதம் அதிகம் வேறுபட்டதல்ல. இந்த வகை கருநாடகம் மற்றும் மகாராட்டிராவில் மிகவும் பிரபலமானது. இது பிற மொழிகளில் வெவ்வேறு பெயர்களால் அழைக்கப்படலாம்.

## கன்னட பாவகீதம்
கன்னட பாவகீதம் நவீன கன்னட கவிதைகளிலிருந்து பெறப்படுகிறது. நவீன கன்னட கவிஞர்கள் குவேம்பு, டி.ஆர் பேந்த்ரே, கோபாலகிருஷ்ண அடிகா, கே.  எஸ். நரசிம்மசுவாமி, ஜி எஸ் சிவருத்ரப்பா,  கே.  எஸ். நிசார் அகமது, ராஜு அனந்தசாமி ஆகியோரின் பாடல்களுக்கு இவ்வகையான இசையமைக்கப்பட்டுள்ளன.     

## மராத்தி பாவகீதம்
மராத்தி பாவகீதம் மராத்தி மொழி கவிதைகளிலிருந்து பெறப்படுகிறது. இவ்வகை இசையில் குறிப்பிடத்தக்க இசையமைப்பாளர்கள் / கலைஞர்கள் / பாடகர்கள் ஹிருதநாத் மங்கேஷ்கர், லதா மங்கேஷ்கர், ஆஷா போஸ்லே, சுதிர் பாட்கே, அருண் தேதி, மற்றும் சுமன் கல்யாண்பூர் ஆகியோர் அடங்குவர். கவிஞர்களில் சுரேஷ் பட் (மராத்தி கசல்களை பிரபலமாக்கியவர்) மற்றும் சாந்தா ஷெல்கே ஆகியோர் அடங்குவர்.

பகுப்பு:இசை வகைகள்
பகுப்பு:இந்திய இசை
வை. லட்சுமிநாராயணா

thumb| இந்தியாவின் 2004 அஞ்சல் முத்திரையில் லட்சுமிநாராயணா
**வை. லட்சுமிநாராயணா** **( V. Lakshminarayana)** (1911-1990) இவர் ஒரு இந்திய இசைக்கலைஞர் ஆவார். 1911 இல் கேரளாவில் பிறந்த இவர் 29 வயதில் இசை பேராசிரியரானார். இவரது மகன்கள் எல். வைத்தியநாதன், எல். சுப்பிரமணியம் மற்றும் எல்.சங்கர் ஆகியோரும் ஒரு குறிப்பிடத்தக்க இசைக்கலைஞர்கள் ஆவர். 

அமெரிக்காவின் லாஸ் ஏஞ்சலஸின் விட்டர் கல்லூரி இசை அகாதமியின் கால்-ஸ்டேட் பல்கலைக்கழகத்தின் பல உலக இசை விழாக்களில் வயலின் வாசித்தார். அமெரிக்காவின் இந்திய இசை இரசிகர்களால் வழங்கப்பட்ட `சங்கீத சக்ரவர்த்தி 'உட்பட பல விருதுகள் மற்றும் பட்டங்களால் இவர் கௌரவிக்கப்பட்டார். 

பேராசிரியர். லட்சுமிநாராயண ஐயர் வெளிநாடுகளில் உள்ள பல்கலைக்கழகங்களில் வருகை பேராசிரியராகவும் கலைஞராகவும் பணியாற்றினார். கலிபோர்னியாவின் கலிபோர்னியா கலை நிறுவனத்தின் வலென்சியாவில் வருகை பேராசிரியராக இருந்தார். இவர் தனது மகளும் இசையமைப்பாளருமான ஞானத்தின் இசையமைப்பிற்கு பல கீர்த்தனங்களையும் சிட்டாஸ்வரர்களையும் இயற்றினார். 

1992ஆம் ஆண்டில், சென்னை, மியூசிக் அகாடமி, வி. லட்சுமிநாராயண ஐயரின் பங்களிப்பை "ஹால் ஆஃப் ஃபேமில்" வைத்து கௌரவித்தது. இவரது நினைவாக அஞ்சலி செலுத்தும் வகையில் லட்சுமிநாராயண உலகளாவிய இசை விருதுகள் நிறுவப்பட்டுள்ளன. வி.லட்சுமிநாராயணனின் நினைவாக 2004 ல் இந்திய அரசு ஒரு அஞ்சல் முத்திரையை வெளியிட்டது. 

## குறிப்புகள்
*V LAKSHMINARAYANA STAMP RELEASED
*Lakshminarayana Global Music Festival
*Violin maestro V. Lakshminarayana Iyer: his life and contributions to the ... By Muthuswamy Lalitha, M. Nandini

பகுப்பு:1990 இறப்புகள்
பகுப்பு:1911 பிறப்புகள்
ஸ்கூட் ஏர்

**ஸ்கூட் டைகர் ஏர் பிரைவேட் லிமிடெட்** நிறுவனமானது  **ஸ்கூட் ஏர்** (Scoot Air) ஆக செயல்படுகின்றது. இது ஓர் சிங்கப்பூர் நாட்டினைச் சேர்ந்த குறைந்த கட்டண விமானமாகவும், சிங்கப்பூர் ஏர்லைன்ஸின் துணை நிறுவனமும் ஆகும். இது சிங்கப்பூரிலிருந்து நடுத்தர மற்றும் நீண்ட தூர வழித்தடங்களில் 4 ஜூன் 2012 அன்று முதல் சீனா மற்றும் இந்தியாவுக்கு விமான சேவைகளை அறிமுகப்படுத்தியது, துவக்ககாலத்தில், சிங்கப்பூர் ஏர்லைன்ஸில் இருந்து பெறப்பட்ட போயிங் 777 விமானங்களைக் கொண்டு தனது சேவையை ஸ்கூட் அறிமுகப்படுத்தியது. சிங்கப்பூர் சாங்கி விமான நிலையத்தினை தலைமையிடமாக கொண்டு செயல்பட்டு வருகின்றது. 
 
## செல்லுமிடங்கள்
இந்நிறுவனம் சேவையளிக்கும் நகரங்களின் பட்டியல் இந்தியாவில் முக்கியமாகதிருச்சி,சென்னை,அமிருதசரசு, கோயம்புத்தூர்,ஐதராபாத்து (இந்தியா),திருவனந்தபுரம்,மற்றும் விசாகப்பட்டினம் ஆகிய இடங்களில் சேவைகள் செயல்படுகிறது. மேலும் இந்தோனேசியா,பாலி, புரூணை,பிலிப்பைன்ஸ்,ஹாங்காங், சீனா,தென்கொரியா, ஜப்பான், ஆஸ்த்திரேலியா, நியூஸிலாந்து, அமெரிக்கா ஆகிய நாடுகளுக்கும் விமான சேவையினை செயல்படுத்தி வருகின்றது..

## ஆதாரங்கள்

பகுப்பு:சிங்கப்பூர் விமானசேவை நிறுவனங்கள்
பகுப்பு:திருச்சிராப்பள்ளி பன்னாட்டு வானூர்தி நிலைய சேவை விமானங்கள்
சுரையா தியாப்ஜி

**சுரையா தியாப்ஜி** (*Surayya Tyabji*) (1919–1978) ஓர் இந்தியக் கலைஞர் ஆவார். இவர்,1931 ஆம் ஆண்டு இந்திய தேசிய காங்கிரசு கட்சியின் கொடியில் இருந்த நூற்புச் சக்கரத்தை மாற்றி, அசோக சிங்கத் தூபியின் தலைப்பகுதியிலிருக்கும் அசோகச் சக்கரத்தைச் சேர்ப்பதன் மூலம் தற்போதைய இந்திய தேசியக் கொடியை உருவாக்குவதில் உதவியவர்.

## பணிகள்
alt=A tricolour flag of saffron, white and green with a spinning wheel in the centre|வலது|thumb|1931 ஆம் ஆண்டில் இந்திய தேசிய காங்கிரசால் அதிகாரப்பூர்வமாக ஏற்றுக்கொள்ளப்பட்ட சுயராஜ்ஜியக் கொடி.

வரலாற்றாசிரியர் *திரெவர் ராய்லே* தனது 'தி லாஸ்ட் டேஸ் ஆஃப் தி ராஜ்' என்ற புத்தகத்தில் பத்ருதின் தியாப்ஜி தற்போதைய இந்திய தேசியக் கொடியின் இறுதி வடிவத்தை வடிவமைத்ததாக எழுதினார். ஆனால் சுதந்திர தினத்தன்று ஜவகர்லால் நேரு காரில் பறக்கவிடப்பட்ட முதல் கொடியை சுரையா தியாப்ஜிதான் உருவாக்கினார்.

 
சுரையா, இந்திய அரசியலமைப்பு நிர்ணய மன்றத்தின் கீழ் பல்வேறு குழுக்களில் உறுப்பினராகவும் பணியாற்றியுள்ளார்.

சுரையா தியாப்ஜியின் மளும், சமூக சேவகியும், வடிவமைப்பாளரும் மற்றும் சமூக ஆர்வலருமான இலைலா தியாப்ஜி 2018 இல் தனது தாயார் மற்றும் தந்தை இருவரும் கொடி வடிவமைப்பில் ஈடுபட்டதாகவும், நேருவால் இப்பணிக்கு அவர்கள் நியமிக்கப்பட்டதாகவும், தற்போதைய வடிவத்தில் தேசியக் கொடியை வடிவமைக்க இந்திய விடுதலை வீரரான பிங்கலி வெங்கையாவுக்கு உதவியாக இருந்ததாகவும் எழுதினார்.

## குடும்பம்
சுரையா தியாப்ஜி குலத்தைச் சேர்ந்தவர். 1937 முதல் 1941 வரை ஐதராபாத்தின் பிரதமராக பணியாற்றிய சர் அக்பர் ஐதாரியின் மருமகளும், முஸ்லீம் பெண்கள் கல்விக்காக போராடிய இந்திய சமூக சேவர் அமினா ஐதாரியின் பேத்தியும் ஆவார். சுரையா அரசு ஊழியரும், பிற்காலத்தில் அலிகார் முஸ்லிம் பல்கலைக்கழகத்தின் துணைவேந்தராகவும் பணியாற்றிய பத்ருதின் தியாப்ஜி என்பவரை மணந்தார்.

## மேற்கோள்கள்

பகுப்பு:1978 இறப்புகள்
பகுப்பு:1918 பிறப்புகள்
2020 புரூணையில் கொரோனாவைரசுத் தொற்று

**புரூணையில் கொரோனாவைரசுத் தொற்று** (*2020 coronavirus pandemic in Brunei*) என்பது தற்போது நிகழ்ந்து கொண்டிருக்கும் கொரோனாவைரசு நோய் 2019 (COVID-19) பரவல் பற்றியதாகும். புரூணேயில் கோவிட்-19 3 மார்ச் 2020 அன்று முதல் தொற்று உறுதிப்படுத்தப்பட்டது. 24 ஏப்ரல் 2020 நிலவரப்படி, புரூணேயில் **138** உறுதிப்படுத்தப்பட்டுள்ளது.   

12 சனவரி 2020 அன்று உலக சுகாதார அமைப்பு (WHO) சீனாவின், ஊபேய் மாகாணத்தின் தலைநகர் ஊகானில் 2019 ஆம் ஆண்டின் இறுதியில் கண்டுபிடிக்கப்பட்டது. அங்கு வசிக்கும் சிலருக்கு, காரணம் தெரியாத நுரையீரல் அழற்சி ஏற்பட்டது. தற்போது பயன்பாட்டில் உள்ள தடுப்பு மருந்துகள், சிகிச்சைகள் யாவும் பயனளிக்கவில்லை. இவ்வகை தீநுண்மி மக்களிடையே பரவியது, அத்துடன் அதன் பரவுதல் வீதம் (நோய்த்தொற்றின் வீதம்) 2020 சனவரி நடுப்பகுதியில் அதிகரிப்பதாகத் தோன்றியது.       

## காலவரிசை
 3 மார்ச் 2020 அன்று, மலேசியாவின் கோலாலம்பூரில் இருந்து வந்த 53 வயதான நபருக்கு முதல் கொரோனாவைரசுத் தொற்று  சுகாதார அமைச்சகம் உறுதிப்படுத்தியது.    

10 மார்ச் 2020 அன்று சுகாதார அமைச்சகம் கொரோனாவைரசுத் தொற்று மேலும் ஐந்து தொற்று உறுதி செய்து அறிவித்தது, மொத்தம் ஆறாக உயர்ந்தது. இந்த ஐந்து நபர்களும் முதல் வழக்கின் நெருங்கிய தொடர்புகள் மற்றும் டுடோங்கில் உள்ள தேசிய தனிமை மையத்தில் சிகிச்சைக்காக தனிமைப்படுத்தப்பட்டனர்.   

12 மார்ச் அன்று சுகாதார அமைச்சகம் மேலும் 14 புதிய தொற்று உறுதி செய்து அறிவித்தது மொத்த எண்ணிக்கை 25 ஆக உயர்ந்தது.  

## விநியோகம்

## எதிர்வினைகள்
சனவரி இறுதியில் புருணே சீனாவிலிருந்து வரும் பயணிகளுக்கு சில கட்டுப்பாடுகளை அறிவித்தது.  1 பிப்ரவரி முதல் வரும் அனைத்து சர்வதேச பயணிகளுக்கும் கட்டாய சுகாதார பரிசோதனை செய்ய அறிவித்து.  

கொரோனா வைரசுத் தொற்றுநோய்க்கு பதிலளிக்கும் வகையில், கல்வி அமைச்சகம் 11 மார்ச் 2020 அனைத்து பள்ளிகூடங்கள் முதல் அரையாண்டு முடிவதாக அறிவித்தது.   

14 மார்ச் அன்று புருணே சுகாதார அமைச்சகம் 638 பேரை தனிமைப்படுத்தலுக்கான உத்தரவு பிறப்பித்தது.  

16 மார்ச் அன்று மத விவகாரங்கள் அமைச்சகம் நாட்டின் அனைத்து மசூதிகளுக்கும் ஒரு வாரம் மூடப்படுவதாக அறிவித்தது, மார்ச் 17 முதல் மார்ச் 23 வரை, இந்த நேரத்துடன் இணைந்த வெள்ளிக்கிழமை பிரார்த்தனைகள் இடைநிறுத்தப்பட்டது.   இருப்பினும், பாங்கு அல்லது இசுலாமிய பிரார்த்தனை அழைப்புகள் நடத்தலாம்.    

## குறிப்புகள்
 

## மேற்கோள்கள்

## வெளி இணைப்புகள்

* புருணேயில் கொரோனா வைரசுத் தொற்று - புருனே சுகாதார அமைச்சகம் 
* கொரோனா புள்ளிவிபரங்கள்  - புருனேயில் உள்ள கொரோனா வைரஸ் வழக்குகள் பற்றிய புள்ளிவிவரங்கள் 
* கொரோனா வைரசு கோவிட் -19 உலகளாவிய வழக்குகள் மற்றும் ஜான்ஸ் ஹாப்கின்ஸ் பல்கலைக்கழகத்தின் வரலாற்று தகவல்கள் 
பகுப்பு:நாடு வாரியாக 2019–20 கொரோனாவைரசுத் தொற்று
வில்லியனூர் கொம்யூன்

thumb|வில்லியனூர் கம்யூன் பஞ்சாயத்து அலுவலகம்
**வில்லியனூர் கொம்யூன்** (*Villianur commune*), புதுச்சேரி மாநிலத்தின், புதுச்சேரி மாவட்டத்தில் உள்ள 5 கொம்யூன்களில் ஒன்றாகும். இது வில்லியனூர் தாலுகாவின் (வட்டம்) கீழ் வருகிறது. மண்ணாடிப்பட்டு கொம்யூன், வில்லியனூர் தாலுகாவின் கீழ் உள்ள மற்றொரு கொம்யூன் ஆகும்.

## மக்கள் தொகை கணக்கெடுப்பு நகரங்கள்
*வில்லியனூர் கொம்யூனின்* கீழ் ஒரு மக்கள் தொகை கணக்கெடுப்பு நகரம் (வில்லியனூர்) மற்றும் ஒரு கிராம பஞ்சாயத்து (குரும்பாபேட்) உள்ளது.

## பஞ்சாயத்து கிராமங்கள்
*வில்லியனூர் கொம்யூனின்* கீழ் 17 பஞ்சாயத்து கிராமங்கள் உள்ளன. அவை பின்வருமாறு:

* அரியூர் 
* கனுவாப்பேட்டை 
* கூடப்பாக்கம் 
* கோட்டைமேடு 
* மணவெளி 
* மங்கலம் 
* ஓதியம்பேட்டை 
* பிள்ளையார்குப்பம் 
* பொரையூர் அகரம் 
* மணகுப்பம் 
* சாத்தமங்கலம் 
* சேதராப்பட்டு 
* சிவராந்தகம் 
* சுல்தான்பேட்டை 
* திருகாஞ்சி 
* தொண்டமாநத்தம் 
* உருவையாறு

## மேற்கோள்கள்

## வெளி இணைப்புகள்
* வருவாய் மற்றும் பேரிடர் மேலாண்மைத் துறை, புதுச்சேரி அரசு

பகுப்பு:புதுச்சேரியின் கொம்யூன்கள்
நெட்டப்பாக்கம் கொம்யூன்

thumb| நெட்டப்பாக்கம் கொம்யூன் பஞ்சாயத்து அலுவலகம்
**நெட்டப்பாக்கம் கொம்யூன்** (*Nettapakkam commune*), புதுச்சேரி மாநிலத்தின், புதுச்சேரி மாவட்டத்தில் உள்ள ஐந்து கொம்யூன்களில் ஒன்றாகும். இது பாகூர் வட்டத்தின் கீழ் வருகிறது. 

## பஞ்சாயத்து கிராமங்கள்
*நெட்டப்பாக்கம் கொம்யூனின்* கீழ் உள்ள 11 பஞ்சாயத்து கிராமங்கள் உள்ளன. 
மையம்|500x500px

## மேற்கோள்கள்

## வெளி இணைப்புகள்
* வருவாய் மற்றும் பேரிடர் மேலாண்மைத் துறை, புதுச்சேரி அரசு

பகுப்பு:புதுச்சேரியின் கொம்யூன்கள்
ஏம்பலம்

thumb| எம்பலம், நெட்டப்பாக்கம் கம்யூன்
**ஏம்பலம்** என்பது இந்தியாவின் புதுச்சேரி யூனியன் பிரதேசத்தில் உள்ள நெட்டப்பாக்கம் கொம்யூனில் உள்ள ஒரு பஞ்சாயத்து கிராமம்  . 

## நிலவியல்
**ஏம்பலம்** எல்லைகளாக மேற்கில் நல்லாதூர் மற்றும் மனவெளி, வடக்கில் சாத்தமங்கலம், கிழக்கில் புதுகுப்பம் கிராமங்கள் உள்ளன. 

## போக்குவரத்து
**ஏம்பலம்** பாண்டிச்சேரியில் இருந்து 18 கி.மீ தொலைவில் உள்ளது. புதுச்சேரி - மடுகரை மற்றும் புதுச்சேரி - கரையாம்புதூர் இடையே இயங்கும் எந்த பஸ் மூலமும் ஏம்பலத்தை நேரடியாக அடையலாம். 

## சாலை வசதிகள்
தவளகுப்பம் - ஏம்பலம் (RC-20) மாநில நெடுஞ்சாலை மற்றும் மங்கலம் - மடுகரை மாநில நெடுஞ்சாலை (RC-19) எம்பலம் வழியாக செல்கிறது. 

## அரசியல்
புதுச்சேரி மக்களவைத் தொகுதியின் அங்கமான ஏம்பலம்,  புதுச்சேரி யூனியன் பிரதேச சட்டமன்றத் தொகுதிகளில் ஒன்றாகும். 

## கேலரி

படிமம்:EBM-NPK-Board.JPG|எம்பலம் செல்லும் வழி 
படிமம்:EBM-NPK-VP.JPG|எம்பலம் கிராம பஞ்சாயத்து 


## குறிப்புகள்

## வெளி இணைப்புகள்

* புதுச்சேரி யூனியன் பிரதேசத்தின் அதிகாரப்பூர்வ வலைத்தளம் 
பகுப்பு:Coordinates on Wikidata
அரியாங்குப்பம் கொம்யூன்

thumb|அரியங்குப்பம் கொம்யூன் பஞ்சாயத்து அலுவலகம்

**அரியாங்குப்பம் கொம்யூன்** (*Ariyankuppam commune*), புதுச்சேரி மாநிலத்தின், புதுச்சேரி மாவட்டத்தில் உள்ள 5 கொம்யூன்களில் ஒன்றாகும். புதுச்சேரி தாலுகாவின் கீழ் உள்ள ஒரே கொம்யூன் இதுவாகும். அரியாங்குப்பம் கொம்யூனில் 2 மக்கள் தொகை கணக்கெடுப்பு நகரங்கள்  மற்றும் 9 பஞ்சாயத்து கிராமங்கள் உள்ளன. 

அரியாங்குப்பம், புதுச்சேரியின் இரண்டு முக்கிய சுற்றுலா இடங்களைக் கொண்டுள்ளது: 
* அரிக்கமேடு, ஒரு தொல்பொருள் தளம் 
* சுண்ணாம்பு ஆறு படகு மாளிகை 

## கொம்யூன் வார்டுகள்
மையம்|419x419px

## மேற்கோள்கள்

## வெளி இணைப்புகள்
* வருவாய் மற்றும் பேரிடர் மேலாண்மைத் துறை, புதுச்சேரி அரசு 

பகுப்பு:புதுச்சேரியின் கொம்யூன்கள்
மண்ணாடிப்பட்டு கொம்யூன்

**மண்ணாடிப்பட்டு கொம்யூன்** (*Mannadipattu Commune*), புதுச்சேரி மாநிலத்தின், புதுச்சேரி மாவட்டத்தில் உள்ள வில்லியனூர் வட்டத்தில் உள்ளது. விடுதலைக்கு முன், தற்காலிக ஐக்கிய அரசாங்கத்தால், 1954 ஏப்ரல் 12 அன்று முதலில் **திருபுவனை கொம்யூன்** என்று அழைக்கப்பட்டது, பின்னர் **மண்ணாடிப்பட்டு கொம்யூன்** என்று மறுபெயரிடப்பட்டது.

## பஞ்சாயத்து கிராமங்கள்
*மண்ணாடிப்பட்டு கொம்யூனின்* கீழ் 16 பஞ்சாயத்து கிராமங்கள் உள்ளன. அவைகள்:

* செட்டிப்பட்டு 
* கலிதீர்த்தாள்குப்பம் 
* காட்டேரிகுப்பம் 
* கொடத்தூர் 
* கூனிச்சம்பட்டு 
* மதகடிப்பட்டு
* மண்ணாடிப்பட்டு
* சந்தை புதுக்குப்பம் 
* சன்னியாசிக்குப்பம் 
* செல்லிப்பட்டு 
* சோரப்பட்டு 
* சுத்துக்கேணி 
* திருபுவனை 
* திருக்கனூர் 
* திருவாண்டார்கோயில் 
* புராணசிங்குப்பாளையம்/பி.எஸ். பாளையம்

## மேற்கோள்கள்

## வெளி இணைப்புகள்
* வருவாய் மற்றும் பேரிடர் மேலாண்மைத் துறை, புதுச்சேரி அரசு

பகுப்பு:புதுச்சேரியின் கொம்யூன்கள்
புதுச்சேரியின் கொம்யூன்களின் பட்டியல்

**புதுச்சேரி**யில் (*Puducherry*) 10 கொம்யூன்கள் உள்ளன. இவற்றுள் ஐந்து கொம்யூன்கள் புதுச்சேரி மாவட்டத்திலும் ஐந்து கொம்யூன்கள் காரைக்கால் மாவட்டத்திலும் உள்ளன.

புதுச்சேரி மூன்று கோட்டங்கள், ஐந்து நகராட்சிகள், பத்து கொம்யூன்களைக் கொண்டுள்ளது. பத்து கொம்யூன்களும் 98 கிராம ஊராட்சிகளாகப் பிரிக்கப்பட்டுள்ளன. கொம்யூன்களின் நிர்வாகக்கட்டுப்பாடு புதுச்சேரி அரசின் உள்ளாட்சித்துறையின்கீழ் உள்ளது. ஒரு கொம்யூனின் நிர்வாகத் தலைவர் ஆணையராவார். கொம்யூன் அலுவலங்களில் பிறப்பு/இறப்புகள் பதிவுகளுடன் குறிப்பிட்ட சில அனுமதிச்சீட்டுகளும் வழங்கப்படுகின்றன.

## கொம்யூன்களின் பட்டியல்
### [[புதுச்சேரி மாவட்டம்]]
புதுச்சேரி மாவட்டம் இரண்டு வட்டாரங்கள் (blocks), ஐந்து கொம்யூன்கள் மற்றும் 71 ஊராட்சிகள்,   அடங்கியது.

#### அரியங்குப்பம் வட்டாரம்
அரியாங்குப்பம் வட்டாரத்தில் மூன்று கொம்யூன்கள் உள்ளன:
* அரியாங்குப்பம் கொம்யூன் - 11 ஊராட்சிகள்
* பாகூர் கொம்யூன் - 15 ஊராட்சிகள்
* நெட்டப்பாக்கம் கொம்யூன் - 11 ஊராட்சிகள்

#### வில்லியனூர் வட்டாரம்
வில்லியனூர் வட்டாரத்தில் இரண்டு கொம்யூன்கள் உள்ளன:
* வில்லியனூர் கொம்யூன் - 18 ஊராட்சிகள்
* மண்ணாடிப்பட்டு கொம்யூன் - 16 ஊராட்சிகள்

### காரைக்கால் மாவட்டம்
காரைக்கால் மாவட்டம் ஒரு வட்டாரம், ஐந்து கொம்யூன்கள், 27 ஊராட்சிகள் கொண்டது.

#### காரைக்கால் வட்டாரம்
காரைக்கால் வட்டாரத்திலுள்ள ஐந்து கொம்யூன்கள்:
* கோட்டுச்சேரி கொம்யூன் - 5 ஊராட்சிகள்
* நெடுங்காடு கொம்யூன் - 4 ஊராட்சிகள்
* நிரவி கொம்யூன் - 4 ஊராட்சிகள்
* திருநள்ளாறு கொம்யூன் - 9 ஊராட்சிகள்
* திருமலைராயன்பட்டினம் கொம்யூன்  - 5 ஊராட்சிகள்

## மேற்கோள்கள்

பகுப்பு:புதுச்சேரியின் கொம்யூன்கள்
உயர் செயல்திறன் கலப்பின சுழற்சி

**உயர் செயல்திறன் கலப்பின சுழற்சி** *(High-efficiency hybrid cycle)* என்பது ஓட்டோ சுழற்சி, டீசல் சுழற்சி , அட்கின்சன் சுழற்சி மற்றும் ரேங்கின் சுழற்சி ஆகியவற்றின் கூறுகளை இணைக்கும் ஒரு புதிய  4-வீச்சு  வெப்ப இயக்கவியல் சுழற்சி ஆகும்.  

மூன்றாவது தலைமுறை வடிவமைப்பு நீர்ம உந்துதண்டு இயந்திரம் தற்போது வளர்ச்சியில் இருக்கிறது. இந்த இயந்திரம் மட்டுமே உயர் செயல்திறன் கலப்பின சுழற்சியின் அடிப்படையில் வடிவமைக்கப்பட்ட ஒரே இயந்திரமாகும். இது ஒரு சுழல் எரிதல் வகை இயந்திரமாகும்.   
## மேற்கோள்கள்
 
## புற இணைப்புகள்
* LiquidPiston Inc. – The company designing the first HEHC-based engine
* MIT News article: "Small engine packs a punch" (December 5, 2014)
பகுப்பு:வெப்பவியக்கவியல் சுழற்சிகள்
மேனெக்கைட்டு

**மேனெக்கைட்டு** *(Maneckiite)* என்பது (Na[])Ca2Fe2+2(Fe3+Mg)Mn2(PO4)6•2H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம்|கனிமமாகும்]] அரிய வகை பாசுபேட்டுக் கனிமமாக இது வகைப்படுத்தப்படுகிறது . போலந்து நாட்டின் வரலாற்றுச் சிறப்புமிக்க கீழ் சிலெசியாவிலுள்ள அவுல் மலைத்தொடரில் இருக்கும் மைக்கல்கோவா கிராமத்தில் மேனெக்கைட்டு கனிமம் கிடைக்கிறது . 

விக்சைட்டு கனிமக் குழுவில் மேனெக்கைட்டும் ஓர் உறுப்பினராகும் .  . 
## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:சோடியம் கனிமங்கள்
பகுப்பு:கால்சியம் கனிமங்கள்
பகுப்பு:மாங்கனீசு கனிமங்கள்
பகுப்பு:நேர்ச்சாய்சதுரக் கனிமங்கள்
இனிகி சூறாவளி

**இனிகி சூறாவளி** (**Hurricane Iniki**; ஹவாய் மொழியில் பொருள்:*வலுவான, குத்திக்கிழிக்கும் காற்று*) என்பது, பதிவுசெய்யப்பட்ட வரலாற்றில் ஐக்கிய அமெரிக்காவின் ஹவாய் மாநிலத்தைத் தாக்கிய ஆற்றல் மிக்க  சூறாவளியாகும். வலுமிக்க 1990–1995 எல் நீனோவின்போது, செப்டம்பர் 5, 1992 அன்று உருவான இனிகி, ​​அப் பருவத்தைச் சேர்ந்த பதினொரு நடு பசிபிக் வெப்பமண்டலச் சூறாவளிகளில் ஒன்றாகும்.  செப்டம்பர் 8 அன்று இது வெப்ப மண்டலப் புயல் நிலையை அடைந்து மறுநாள் சூறாவளியாகத் தீவிரமடைந்தது.வடக்குநோக்கித் திரும்பிய பின், செப்டம்பர் 11 அன்று கவாய் தீவைத் தாக்கியது; அப்போது 145 மைல் வேகத்தில் காற்று வீசியது. மேலும் சாஃபிர்-சிம்ப்சன் சூறாவளி அளவுகோளில் வகை 4 நிலையை அடைந்தது. காட்டில் வீசியெறியப்பட்ட அனிமோமீட்டர் ஒன்று 225 எனக் காட்டியது. 1982 பருவத்தில் இவா சூறாவளிக்குப் பின் ஹவாய் மாநிலத்தைத் தாக்கிய முதல் சூறாவளி இதுவாகும். மேலும் 1959 இல் வந்த டாட் சூறாவளிக்குப் பின்னர் ஏற்பட்ட முதல் பெரிய சூறாவளியாகும். செப்டம்பர் 13 அன்று ஹவாய் மற்றும் அலாஸ்கா இடையே இனிகி மறைந்தது.  

இனிகியால் ஆறு உயிரிழப்புகளும் ஏறத்தாழ  $ 310 கோடி (1992 நிலவரப்படி) பொருளிழப்பும் ஏற்பட்டன. இதனால் ஹவாய் வரலாற்றில் அதிக இழப்பு ஏற்படுத்திய இயற்கைப் பேரழிவாகவும் அதிக இழப்பு ஏற்படுத்திய இரண்டாவது பசிபிக் சூறாவளியாகவும் விளங்கியது. இதற்கு 18 நாள்கள் முன்புதான் அக் காலகட்டத்தில் ஆகப்பெரிய இழப்பு ஏற்படுத்திய வெப்பமண்டலப் புயலான சூறாவளி ஆண்ட்ரூ,  புளோரிடாவைத் தாக்கியிருந்தது.

நடு பசிபிக் சூறாவளி மையம் (CPHC), வெப்பமண்டலச் சூறாவளி எச்சரிக்கைகள் மற்றும் கண்காணிப்புகளை 24 மணி நேரத்திற்கு முன்பே வழங்கத் தவறிவிட்டது. முன்கூட்டியே எச்சரிக்கை இல்லாத போதிலும், ஆறு இறப்புகள் மட்டுமே நிகழ்ந்தன. கவாயில் ஆகப்பெரிய சேதம் விளைந்தது. அங்கு 1,400-க்கும் மேற்பட்ட வீடுகளை அழிந்தன. 5,000 க்கும் மேற்பட்டவை கடும் சேதமடைந்தன. புயலின் கண்பகுதிப் பாதையில் நேரடியாக இல்லாவிடினும், ஓஹு தீவு, காற்று மற்றும் புயல் எழுச்சியால் மிதமான சேதத்தை சந்தித்தது.

## வானிலை வரலாறு
## தயாரிப்புகள்
## தாக்கம்
### கவாய்
கவாய் தீவை இனிகி தாக்குமுன் அமெரிக்கத் திரை இயக்குநர் ஸ்டீவன் ஸ்பில்பேர்க், தன் ஜுராசிக் பார்க் படத்தின்  இறுதி நாள் படப்பிடிப்புக்குத் தயாராகிக் கொண்டிருந்தார்.இனிகி கவாயைக் கடக்கையில் அவரும் அவரது படக்குழுவினருள் 130 பேரும் ஒரு விடுதியில் பாதுகாப்பாகத் தங்கியிருந்தனர். ஸ்பில்பேர்க்கின் கூற்றுப்படி, *ஒவ்வொரு கட்டமைப்பும் உருக்குலைந்திருந்தது; கூரைகளும் சுவர்களும் பிளவுண்டன; கண்ணுக்கெட்டியவரை தொலைபேசிக் கம்பங்களும் மரங்களும் சாய்ந்திருந்தன.* ஒரு வெப்பமண்டலச் சூறாவளி முதன்மைப் பங்கு வகிக்கும் இப் படத்தின் ஒரு பகுதியாக, கவாயின் கடலோரச் சுவர்கள் இனிகியால் இடிபடும் காட்சிகளை ஸ்பில்பேர்க் உள்ளடக்கினார். விடுதியின் அண்மைச் சாலைகளிலிருந்த சில சிதைவுகளை அகற்ற படக்குழுவினர் உதவினர்.

### ஓஹு
### ஹவாய் பெருந்தீவு
## பின்விளைவு
## பெயர் திரும்பப்பெறல்
## மேலும் பார்க்க
## குறிப்புகள்

## வெளி இணைப்புகள்

* Central Pacific Hurricane Center: Hurricane Iniki
* NHC 18-E archive

பகுப்பு:ஐக்கிய அமெரிக்காவில் சூறாவளிகள்
பகுப்பு:1992 நிகழ்வுகள்
காமுடி

**காமுடி** (**Khamudi** - **Khamudy**) எகிப்தின் இரண்டாம் இடைநிலைக் காலத்தின் போது பண்டைய வடக்கு எகிப்தை ஆண்ட 15-ஆம் வம்சத்தின் எகிப்தியர் அல்லாத ஐக்சோஸ் இறுதி ஆட்சியாளர் ஆவார். காமுடி கிமு 1534 முதல் கிமு 1522 முடிய 12 ஆண்டுகள் எகிப்தின் பார்வோனாக  அரசாண்டார்.   இவர் வடக்கு எகிப்து பிரதேசங்களை, ஆவரிஸ் எனும் நகரத்தை தலைநகராகக் கொண்டு ஆண்டார்.

கிமு 1522-இல் எகிப்தியரல்லாத பிலிஸ்தியர்களான அபிதோஸ் வம்சத்தினர், எகிப்தியரல்லாத  ஐக்சோஸ்களான 15-ஆம் வம்சத்தினரை வென்று 1522-இல்  வடக்கு எகிப்தை கைப்பற்றி, அபிதோஸ் வம்சத்தை நிறுவினர்.   

## முத்திரைகள்
பண்டைய அண்மை கிழக்கின் தற்கால லெபனான் நாட்டின் பைப்லோஸ் நகரத்தில் கிடைத்த களிமண் உருளை முத்திரையில் பிலிஸ்திய ஐக்சோஸ் வம்ச  பார்வோன் காமுடியின் பெயரும் பொறிக்கப்பட்டிருந்தது.

## இதனையும் காண்க
* பண்டைய எகிப்திய அரசமரபுகள்
* பாரோக்களின் பட்டியல்
## மேற்கோள்கள்

பகுப்பு:எகிப்திய மன்னர்கள்
புனித தோமா சிரிய-மலபார் தேவாலயம், மலையாற்றூர்

**புனித தாமஸ் சிரோ மலபார் கத்தோலிக் சர்வதேச ஆலயம், மலையாற்றூர்** (அல்லது **மலையாற்றூர் தேவாலயம்** ,*The St Thomas Syro malabar catholic International Shrine, Malayattoor* (or *Malayatoor Church*)  என்பது உலகின் எட்டு சர்வதேச ஆலயங்களில் ஒன்றாகும், இது இந்தியாவின் கேரளத்தின் எர்ணாகுளம் மாவட்டம்  அங்கமாலி மலையாற்றூரில் அமைந்துள்ளது. இந்த தேவாலயம் மலையாற்றூர் குன்றின்மீது 609 மீட்டர் உயரத்தில் அமைந்துள்ளது. 

மலையாற்றூர் தேவாலயத்துக்கு இந்தியா மட்டுமல்லாது, உலகம் முழுவதிலுமிருந்து ஏராளமான பக்தர்கள் வருகின்றனர். இங்குள்ள தேவாலயம் உலகின் எட்டு சர்வதேச ஆலயங்களில் ஒன்றாக திரு ஆட்சிப்பீடத்தால் நியமிக்கப்பட்டுள்ளது.   கேரளத்தில் (அன்றைய தமிழகத்தில்) கிறித்தவத்தைப் பரப்புவதற்கு முன்முயற்சி எடுத்தவர் புனித தாமஸ் அப்போஸ்தலன். இவர்  கேரளத்தில்  தரையிறங்கியபோது, இந்த தேவாலயம் அமைந்துள்ள இடத்தில் பிரார்த்தனை செய்ததாக நம்பப்படுகிறது. மலையாற்றூர் தேவாலயமானது&nbsp; காலடி நகரிலிருந்து  15 கி.மீ. தொலைவிலும், கொச்சியில் இருந்து 47. கி.மீ. தொலைவிலும் அமைந்துள்ளது.  மலையாற்றூர் மற்றும் கொடநாடு கிராமங்கள் பெரியாறின் எதிர்க்கரையில் அமைந்துள்ளன.

## குறிப்புகள்

பகுப்பு:எர்ணாகுளம் மாவட்டத்திலுள்ள கிறிஸ்தவக் கோயில்கள்
பகுப்பு:Coordinates on Wikidata
பூர்ணாத்திரேயசர் கோயில்

**ஸ்ரீ பூர்ணாத்திரேயசர் கோயில்** (*Sree Poornathrayeesa Temple*, மலையாளத்தில்: ശ്രീ പൂര്ണ്ണത്രയീശ ക്ഷേത്രം) என்பது கேரளத்தின், கொச்சி,  திருப்பூணித்துறையில் அமைந்துள்ள ஒரு விஷ்ணு கோயில் ஆகும். கொச்சி இராச்சிய அரச குடும்பத்தின் 8 அரச கோவில்களில் இது முதன்மையானது. இந்தக் கோயில் கேரளத்தின் மிகப் பெரிய கோயில்களில் ஒன்றாகக் கருதப்படுகிறது. இந்த தெய்வம் கொச்சினின் தேசிய தெய்வமாகவும், திருப்பூத்துறையின் காவல் தெய்வமாகவும் கருதப்பட்டது. எனவே இந்தக் கோயிலில் நடக்கும் விருச்சிகோத்சவ விழாவில் 40 க்கும் மேற்பட்ட யானைகள் கலந்துகொள்கின்றன. பூர்ணசந்திர ஈசர் யானைகளை விரும்புபவராக கருதப்படுவதால், யானைகளின் உரிமையாளர்கள் பலர் பணத்தை எதிர்பார்க்காமல் யானைகளை உறசவத்திற்கு அனுப்புகின்றனர். 

இந்த கோயில் ஆண்டுதோறும் நடக்கும் *உற்வங்கள்* அல்லது பண்டிகைகளுக்கும் பிரபலமானது. கோயில் விழாவானது ஒவ்வொரு ஆண்டும் விருச்சிகம் மாதத்தில் (நவம்பர்-திசம்பர்)  *விருச்சிகோற்சவம்* என்ற பெயரில் நடத்தபடுகிறது.  மேலும் இந்த விருச்சிகோற்சவம் விழாவானது உலகின் மிகப் பெரிய கோயில் திருவிழாவாகும். இக்கோயில் இறைவன் "சந்தனா கோபால மூர்த்தி" வடிவத்தில் உள்ள மகா விஷ்ணு என்பதால்,  குழந்தையில்லாதவர்கள் குழந்தை வரம்வேண்டி இங்கு வழிபட வருதல் வழக்கமாக உள்ளது.

## மேலும் காண்க

* சோட்டானிக்கரை கோவில் 
* கேரள கலாச்சாரத்தில் யானைகள் 
* 

## படக்காட்சியகம்

படிமம்:Poornathrayisa pillar.JPG|கோயில் தூண்களில் கலை வேலைப்பாடு 
படிமம்:Thrippunithura-Elephant-end-of-pooram-2 crop.jpg|கோயில் விழா 
படிமம்:Poornathrayisa back side.JPG|கோயிலின் பின்புறம் 
படிமம்:Light Poornathrayisa.JPG|கோயில் முன் விளக்குமரம் 
படிமம்:Thrippunithura-Elephant-Entering-Temple-1 crop.jpg|திருவிழாவின் போது யானைகளின் அணிவகுப்பு 
படிமம்:Thrippunithura-Elephants2 crop.jpg|திருவிழாவின் போது யானைகளின் அணிவகுப்பு  
படிமம்:Thrippunithura-Elephants4 crop.jpg|திருவிழாவின் போது யானைகளின் அணிவகுப்பு  
படிமம்:Thrippunithura-Elephants5 crop.jpg|திருவிழாவின் போது யானைகளின் அணிவகுப்பு  
படிமம்:Thrippunithura-Elephants6 crop.jpg|திருவிழாவின் போது யானைகளின் அணிவகுப்பு  
படிமம்:Thrippunithura-Elephants-Panchavadyam-1 crop.jpg|திருவிழாவின் போது யானைகளின் அணிவகுப்பு  


## குறிப்புகள்

## வெளி இணைப்புகள்

* திரிபுனிதுரா.நெட்  (அரண்மனை கேரள நகரம்) 
பகுப்பு:எர்ணாகுளம் மாவட்டத்திலுள்ள விஷ்ணு கோயில்கள்
பகுப்பு:Coordinates on Wikidata
பகுப்பு:கொச்சியிலுள்ள இந்துக் கோயில்கள்
சுவப்னில் தோப்படே

**சுவப்னில் தோப்படே** *(Swapnil Dhopade)* இந்தியாவைச் சேர்ந்த சதுரங்க கிராண்டு மாசுட்டர் ஆவார். இவர் 1990 ஆம் ஆண்டு அக்டோபர் மாதம் 5 ஆம் நாள் பிறந்தார். 2016 ஆம் ஆண்டு விதர்பா பிராந்தியத்திலிருந்து உருவான முதல் கிராண்டு மாசுட்டர்,   மகாராட்டிரத்திலிருந்து உருவான ஐந்தாவது கிராண்டு மாசுட்டர் என்ற பெருமைக்கு உரியவரானார் In 2017, he shared 3rd place with a score of 6.5/9 at the Isle of Man International Masters tournament.. 2017 ஆம் ஆண்டு சுவிட்சர்லாந்து நாட்டில் நடைபெற்ற பன்னாட்டு சதுரங்க மாசுட்டர்கள் இடையிலான இசுலே சதுரங்கப் போட்டியில் 6.5 / 9  புள்ளிகள் எடுத்து 3 வது இடத்தைப் பகிர்ந்து கொண்டார். 2019 ஆம் ஆண்டு உலக அணி சாம்பியன் பட்டப் போட்டியில் பங்கேற்ற இந்திய பெண்கள் அணியின் பயிற்சியாளராக இருந்தார். இவரது உச்சமான தரப்புள்ளி மதிப்பீடு 2545 ஆகும். 
## மேற்கோள்கள்

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:இந்திய சதுரங்க வீரர்கள்
பகுப்பு:மகாராட்டிர சதுரங்க வீரர்கள்
முதலாம் சாம்திக்

**முதலாம் வகிப்பிரி சாம்திக்** (**Wahibre Psamtik I**) பிந்தைய கால எகிப்திய இராச்சியத்தை கிமு 664 முதல் 610 வரை ஆண்ட எகிப்தின் இருபத்தி ஆறாம் வம்சத்தின் முதல் பார்வோன் ஆவார். முதலாம் சாம்திக், புது அசிரியர்ப் பேரரசினர் ஆட்சியில் இருந்து வடக்கு எகிப்தை கைப்பற்றி தெற்கு எகிப்துடன்  ஒன்றிணைத்தார்.

## சாம்திக்கின் சிற்பங்கள்
 

Image:PsamtikIWallSection-BritishMuseum-August19-08.jpg|thumb|கல் சுவற்றில் செதுக்கப்பட்ட முதலாம் சாம்திக்கின் ஓவியம் 
File:Statue of Egyptian King Psamtik I excavation 1.jpg|thumb|right|சாம்திக் மார்பளவு சிலை


## இதனையும் காண்க
*பண்டைய எகிப்திய அரசமரபுகள்
## மேற்கோள்கள்

## மேலும் படிக்க
*
*
* 
* 

## வெளி இணைப்புகள்

*
*

பகுப்பு:எகிப்திய மன்னர்கள்
பகுப்பு:எகிப்தின் இருபத்தி ஆறாம் வம்சம்
புக்ராச் பாப்னா

**புக்ராச் பாப்னா** *(Pukhraj Bafna)* ஓர் இந்தியக் குழந்தை மருத்துவர் மற்றும் இளம்பருவத்தினர் சுகாதார ஆலோசகர் ஆவார். பழங்குடியினர் குழந்தைகள் மற்றும் இளம்பருவத்தினருக்கான ஆரோக்கிய மருத்துவத்தில் சிறந்த பங்களிப்புகள் செய்ததற்காக நன்கு அறியப்பட்டார். இந்திய அரசின் நான்காவது உயர் குடிமகன் விருதான பத்மசிறீ விருதை 2011 ஆம் ஆண்டு இந்திய அரசாங்கம் பாப்னாவுக்கு வழங்கிச் சிறப்பித்தது.
## வாழ்க்கை

புக்ராசு இந்திய மாநிலமான சத்தீசுகரில் ராச்நந்துகாவுன் மாவட்டத்தில் 1946 ஆம் ஆண்டு நவம்பர் மாதம் 14 ஆம் தேதி பிறந்தார். சபல்பூரில் உள்ள நேத்தாசி சுபாசு சந்திரபோசு மருத்துவக் கல்லூரியில் 1969 ஆம் ஆண்டு பாப்னா மருத்துவத்தில் இளங்கலைப் பட்டம் பெற்றார், மேலும் 1972 ஆம் ஆண்டில் குழந்தை மருத்துவத்தில் பட்டயமும்  மற்றும் குழந்தை மருத்துவ முதுநிலை  பட்டத்தை 1973 ஆம் ஆண்டிலும் பெற்றார். பின்னர் இராசத்தான் மாநிலத்தின் லத்னு நகராட்சியிலுள்ள செயின் விசுவ பாரதி பல்கலைக்கழகத்தில் முனைவர் பட்டத்தை பெற்றார்.

இந்தியாவில் பழங்குடியின குழந்தைகள் ஆரோக்கியத்தின் நிலை என்ற புத்தகத்தை எழுதி  வெளியிட்டு பாப்னா அனைவராலும் அறியப்பட்டார். 1973 ஆம் ஆண்டு முதல் சபேரா சாங்கெட் எனும்  இந்தி மொழி செய்தித்தாளில் சுகாதாரம் தொடர்பான  கட்டுரைகளை 40 ஆண்டுகளாக தொடர்ந்து எழுதி வந்தார். மேலும் புக்ராசு பல கருத்தரங்குகளில் கலந்து கொண்டுள்ளார். பல மாநாடுகளுக்கு  தலைமையும் தாங்கினார். கருத்தரங்குகள் பலவற்றில் கலந்துகொண்டதோடு பல மாநாடுகளுக்குத் தலைமையும் தாங்கியுள்ளார்.

புக்ராசு  500 எண்ணிக்கைக்கும் மேற்பட்ட குழந்தை சுகாதார முகாம்களை நடத்தியுள்ளார். மேலும் சத்தீசுகர் மாவட்டதில் உள்ள பசுதர் என்ற ஊரில் போர்க்களத்தில் உயிரை இழந்த பெற்றோர்களின் 149 அனாதைக் குழந்தைகளுக்கு ஆதரவளித்தார். புக்ராசு  சத்தீசுகரின் ராச்நந்துகாவுன் நகரில் வசித்தார்.

## விருதுகள்
1978 ஆம் ஆண்டு இந்திய மருத்துவ சங்கம்  தேசிய சி. டி. தக்கார் விருதை வழங்கி இவரை சிறப்பித்தது. 1986 ஆம் ஆண்டு பெக்கான் பன்னாட்டு விருதையும் பாப்னா பெற்றார். டைம்சு ஆப் இந்தியா குழுமத்திலிருந்து வழங்கப்படும் மகாவீர் மகாத்மா விருதையும்,  இந்திய  குழந்தைகள் கல்விக்கழகம் வழங்கும்  சிறப்பு விருதையும் 2004 ஆம் ஆண்டில் பெற்றுள்ளார்.  இராசத்தான் சமண விசுவ பாரதி பல்கலைக்கழகம் மற்றும் கேரள மாநில அரசாங்கமும் இவருக்கு சிறந்த குடிமகன் விருதை வழங்கி கவுரவித்தன. 2011 ஆம் ஆண்டு இந்திய அரசின் நான்காவது உயர் குடிமகன் விருதான பத்மசிறீ விருதை இந்திய அரசாங்கம் பாப்னாவிற்கு வழங்கிச் சிறப்பித்தது.
## மேற்கோள்கள்

பகுப்பு:1946 பிறப்புகள்
பகுப்பு:வாழும் மக்கள்
பகுப்பு:இந்திய மருத்துவர்கள்
பகுப்பு:பத்மசிறீ விருது பெற்ற மருத்துவத்துறையினர்
ஹூக் டௌடிங்

ஹூக் கேஷ்வால் ரெமென்ஹீரெ டௌடிங் (24 ஏப்ரல் 1882 – 15 பெப்ரவரி 1970) இங்கிலாந்தின் ராயல் விமானபடையில் ஒரு அதிகாரி ஆவார். இவர் முதலில் விமான ஓட்டியாகவும், முதல் உலகப்போரின் போது கமான்டிங்க் அதிகாரியாகவும் பணியாற்றியுள்ளார்.

### இளமை
இவர் புனித நினியன் பள்ளி, மொஃபட் என்னும் இடத்தில் அர்துர் ஜான் மற்றும் மௌட் கரோலினெ என்ற தம்பந்தினர்க்கு பிறந்தார். இவருடைய தந்தை மொஃபடில் உள்ள தெற்கு ஸ்காட்டிஸ் என்ற பகுதிக்கு இடம் பெயர்வுக்கு முன்பு வரை பெட்டெஸ் என்ற கல்லூரியில் ஆசிரியராகப் பணியாற்றியுள்ளார். இவர் புனித நினியன் பள்ளி என்ற பகுதியில் உள்ள விண்ஜெஸ்டர் என்ற கல்லூரியில் பயின்றுள்ளார்.

## மேற்கோள்கள்

பகுப்பு:1882 பிறப்புகள்
பகுப்பு:1970 இறப்புகள்
முதலாம் செனுஸ்ரெத்

**முதலாம் செனுஸ்ரெத்** (**Senusret I**) எகிப்தின் மத்தியகால இராச்சியத்தை ஆண்ட 12-ஆம் வம்சத்தின் இரண்டாம் பார்வோன் ஆவார். இவர் பண்டைய எகிப்தை கிமு 1971 - 1926 அல்லது கிமு 1920 - 1875 வரை ஆண்டதாக இரு வேறு கருத்துகள் உள்ளது. இவரின் தந்தை பார்வோன் முதலாம் அமெனம்ஹத் மற்றும் இவரின் மகன் பார்வோன் இரண்டாம் அமெனம்ஹத் ஆவார்.

இவரின் தந்தை முதலாம் அமெனம்ஹத்தை தொடர்ந்து முதலாம் செனுஸ்ரெத்தும் எகிப்தின் தெற்கில் உள்ள நூபியாவிற்கு எதிராக படையெடுத்து வென்று தனது ஆட்சிப் பரப்பை விரிவாக்கினார். நூபியாவை கைப்பற்றியதன் நினைவாக வெற்றித் தூணை நிறுவினார். இவர் பண்டைய அண்மை கிழக்கின் கானான் மற்றும் சிரியா போன்ற நகர இராச்சியங்களுடன் அரசியல் உறவுகளைக் கொண்டிருந்தார்.இவர் தனது கல்லறைப் பிரமிடுவை எல்-லிஸ்டுவில் கட்டினார். செனுஸ்ரெத் கர்னாக்கில் வெள்ளைக் கோயில் ஒன்றை நிறுவினார்.

இவரின் தந்தை முதலாம் அமெனம்ஹத்த்தின் 20-வது ஆட்சிக் காலத்திலேயே முதலாம் செனுஸ்ரேத் எகிப்தின் இணை ஆட்சியாளராக பதவி வகித்தார். முதலாம் செனுஸ்ரெத் தனது 43-வது வயதின் போது, தன் மகன் இரண்டாம் அமெனம்ஹத்தை எகிப்தின் இணை ஆட்சியாளர் பதவியில் அமர்த்தினார். துரின் மன்னர்கள் பட்டியல் படி, முதலாம் செனுஸ்ரெத்  தனது 46-வது வயதில் இறந்திருக்கலாம் எனக்குறிப்பிடுகிறது.

## படக்காட்சிகள்

File:Osiride pillar of king Senusret I.jpg|thumb|முதலாம் செனுஸ்ரெத்தின் சிலை 
File:Egyptian - Stone Weight of Sesostris I - Walters 4131.jpg|thumb|முதலாம் செனுஸ்ரெத்தின் சாதனைகளை குறிக்கும் கல்லால் ஆன எடைக்கல் 
Image:Chapelle Sesostris.jpg|thumb|right|செனுஸ்ரெத் நிறுவிய கர்னாக்கின் வெள்ளைக் கோயில் 
File:Base of a granite statue inscribed with the name of Senusret (Sesostris) I. Two feet of a female figure, at the right side of the right foot of the king. From Armant, Egypt.jpg|thumb|பெண்னின் காலடிச் சிற்பத்தின் கீழ் முதாலாம் செனுஸ்ரெத்தின் பெயர் பொறிக்கப்பட்டுள்லது.


## இதனையும் காண்க
* ஹெல்லியோபோலிஸ்
*பண்டைய எகிப்திய அரசமரபுகள்
* பாரோக்களின் பட்டியல்
## மேற்கோள்கள்

## வெளி இணைப்புகள்
*Senusret (I) Kheperkare
*Sesostris I (Kheperkare)

பகுப்பு:எகிப்திய மன்னர்கள்
பகுப்பு:எகிப்தின் பன்னிரண்டாம் வம்சம்
மெட்டாவிவியானைட்டு

**மெட்டாவிவியானைட்டு** *(Metavivianite)* என்பது (Fe3+2(PO4)2(OH)2•6H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். நீரேறிய இரும்பு பாசுப்பேட்டு கனிமம் என்று இது வகைப்படுத்தப்படுகிறது. சுற்றுச்சூழலில் ப;வேறு நிலவியல் தளங்களிலும் இது காணப்படுகிறது. ஓர் இரண்டாம்நிலை கனிமமாக விவியானைட்டின் ஆக்சிசனேற்ற மற்றும் நீரேற்ற கனிமமாக மெட்டாவிவியானைட்டு உருவாகிறது.  குறிப்பாக அடர் நீலம் அல்லது அடர் பச்சை நிறங்களில் பட்டகம் முதல் தட்டை வரையிலான படிக வடிவங்களில் இது கிடைக்கிறது. 

கட்டமைப்பு ஒப்புமை காரணமாக சி. இரிட்சு, எரிக் யே.எசீன் மற்றும் தொனால்டு ஆர் பீக்கர் ஆகியோர் 1974 ஆம் ஆண்டு இதற்கு மெட்டா விவியானைட்டு என்ற பெயரைச் சூட்டினர்.  

## மேற்கோள்கள்

பகுப்பு:பாசுப்பேட்டு கனிமங்கள்
பகுப்பு:இரும்பு(II) கனிமங்கள்
பகுப்பு:முச்சரிவச்சுக் கனிமங்கள்
பகுப்பு:ஐதரேட்டுகள்
லசைன் சோதனை

**லசைன் சோதனை** அல்லது **சோடிய உருக்குச் சாரச் சோதனை** (Lassaigne's test or Sodium fusion test) என்பது  ஒரு கரிமச் சேர்மத்தில் கார்பன், ஐதரசன் தவிர ஏனைய ஆலசன்கள், நைட்ரசன் மற்றும் கந்தகம் போன்ற தனிமங்களின் இருப்பினைக் கண்டறிவதற்கான பண்பறி அடிப்படை பகுப்பாய்வு ஆகும். இச்சோதனையை பிரெஞ்சு வேதியியல் அறிஞர் ஜே. எல். லசைன் உருவாக்கினார். 

இந்தச் சோதனையானது சோதித்தறியப்பட வேண்டிய மாதிரியை தனித்த தூய்மையான, சோடியம் உலோகத்துடன் உருக்கித் தயாரிக்கப்படும் சாற்றினைக் கொண்டு நடத்தப்படுகிறது. சோடிய உலோகத்தை உருக்கி, கரிமச் சேர்மத்துடன் சேர்த்து தயாரிக்கப்பட்ட மாதிரியானது நீருக்குள் அமிழ்த்தப்படுகிறது. இந்தச் சாறானது நன்கு கொதிக்கவைக்கப்பட்டு, வடிகட்டிப் பிரித்தெடுக்கப்பட்டு கண்டறியப்பட வேண்டிய தனிமங்களுக்கான பண்பறி பரிசோதனைகளுக்காகப் பயன்படுத்தப்படுகிறது.

## கோட்பாடு
ஆலசன்கள், நைட்ரசன் மற்றும் கந்தகம் ஆகிய தனிமங்கள் கரிமச் சேர்மங்களில் சகப்பிணைப்பின் மூலம் பிணைக்கப்பட்டுள்ளன. இத்தனிமங்களைக் கண்டறிய இவை இவற்றின் அயனிச் சேர்மங்களாக மாற்றப்பட வேண்டியுள்ளது.  இதற்காக சோடியம் உலோகமானது கரிமச் சேர்மத்துடன் உருக்கிச் சேர்க்கப்படுகிறது. இதன் காரணமாக உருவான அயனிச் சேர்மங்கள் நீர்க்கரைசலாக வடித்தெடுக்கப்பட்டு எளிய வேதிப் பரிசோதனைகளுக்கு உட்படுத்தப்படுகின்றன. சோடிய உலோகத்தை உருகச் செய்து அதனுடன் கரிமச் சேர்மத்தைச் சேர்த்துத் தயாரிக்கப்பட்ட சாறானது சோடிய உருக்குச் சாறு அல்லது லசைனின் சாறு என அழைக்கப்படுகிறது.

கரிமச் சேர்மத்தில் நைட்ரசன் இருந்தால், அது உருகிய சோடியத்துடன் வினைபட்டு சோடியம் சயனைடைத் தருகிறது.

:Na + C + N→ NaCN

கரிமச் சேர்மத்தில் கந்தகம் இருந்தால், அது உருகிய சோடியத்துடன் வினைபட்டு சோடியம் சல்பைடைத் தருகிறது.

:2Na + S → Na2S

கரிமச் சேர்மத்தில் ஆலசன்களின் ஏதேனும் ஒரு தனிமம் இருந்தால் அது உருகிய சோடியத்துடன் வினைபட்டு தொடர்புடைய சோடியம் ஆலைடைத் தருகிறது.

:Na + X → NaX     ( X = Cl, Br, I)

## நைட்ரசனுக்கான சோதனை
சோடிய உருக்குச் சாறுடன் சிறிதளவு புதிதாகத் தயாரிக்கப்பட்ட ஃபெர்ரஸ் சல்பேட்டு கரைசலானது சேர்த்து சூடேற்றப்படுகிறது. இதன் காரணமாக சோடியம் ஃபெர்ரோ சயனைடு உருவாகிறது.

:2NaCN + FeSO4→Na2SO4 + Fe(CN)2 

:Fe(CN)2+ 4NaCN → Na4[Fe(CN)6]

இவ்வாறு கிடைக்கப்பெறும் சோடியம் பெர்ரோ சயனைடுடன் சில துளிகள் ஃபெர்ரிக் குளோரைடு கரைசல் சேர்க்கப்பட்டு, நீர்த்த கந்தக அமிலம் கொண்டு கரைசல் அமிலத்தன்மையாக்கப்படுகிறது. கரைசலில் உள்ள ஃபெர்ரிக் அயனி சோடியம் பெர்ரோ சயனைடுடன் வினைபுரிந்து, பெர்ரிக் பெர்ரோ சயனைடு எனும் பிரஷ்யன் நீல நிறப்படிவினைத் தருகிறது. இதுவே கரிமச் சேர்மத்தில் உள்ள நைட்ரசனைக் கண்டறியும் சோதனையாகும்.

:3Na4[Fe(CN)6] + 4 Fe+3→Fe4[Fe(CN)6]3 + 12Na+

ஒரு கரிமச் சேர்மமானது கந்தகம் மற்றும் நைட்ரசன் ஆகிய இரண்டு தனிமங்களையுமே கொண்டிருந்தால் இதே சோதனையின் இறுதிப்பொருளானது இரத்தச் சிவப்பு நிறத்தைத் தரும்.

## கந்தகத்திற்கான சோதனை
சோடிய உருக்குச் சாறுடன் சோடியம் நைட்ரோ புரூசைடு சேர்க்கப்படும் போது ஊதா நிறமானது கிடைக்கிறது.

:Na2S + Na2[Fe(CN)5NO] → Na4[Fe(CN)5NOS]

## ஆலசன்களுக்கான சோதனை
சோடிய உருக்குச் சாறில் ஆலசன்கள் சோடியம் ஆலைடாக உள்ளது. சோடிய உருக்குச் சாறுடன் நீர்த்த நைட்ரிக் அமிலம் சேர்க்கப்பட்டு சாறானது அமிலத்தன்மை உடையதாக்கப்படுகிறது. பிறகு வெள்ளி நைட்ரேட்டு கரைசல் சேர்க்கப்படுகிறது. வீழ்படிவு உருவாதல் ஆலசன்கள் இருப்பினை உறுதி செய்கிறது. வீழ்படிவின் நிறமானது தொடர்புடைய ஆலசனைக் கண்டறிய உதவுகிறது.

:Na X + AgNO3 → AgX↓ + NaNO3

## மேற்கோள்கள்

பகுப்பு:வேதியியல் பரிசோதனைகள்